நீங்க என் படங்களை எடுத்தீங்களா?
நான்…
- நீங்க அதைத்தான் செய்தீங்கன்னு நினைக்கிறேன். - என்னை மன்னிச்சிடுங்க.
ஆனால் பின்னாடி சூரியன் இருப்பதால, நீங்க ஆழ்கடல் மீதுள்ள ஒரு நிழல் மாதிரிதான் தெரிஞ்சீங்க.
நிழல் மாதிரியா?
நான் அப்படியா இருந்தேன்?
ஆம். உங்களைச் சுற்றி ஒரு சூரிய வட்டம் இருந்தது.
இது மத்தியதரைக் கடல் என்பது உங்களுக்குத் தெரியுமா?
நீங்க அது ஆழ்கடல்னு சொன்னீங்க.
ஆனால் அது கடல்தான்.
அது கடல்னு எனக்குத் தெரியும்.
எனவே, ஒண்ணு சொல்லுங்க…
இந்த சூரிய வட்டம் பத்தி ஏதோ சொன்னீங்களே.
அது ஒரு ஒளி வட்டம் போல இருந்தது.
ஒரு ஒளி வட்டமா?
ஆமாம்.
அப்போ உங்களுக்கு அந்த ஒளி வட்டம் பிடித்திருந்ததா?
ஆம்.
- இந்த ஒளி வட்டம், அது அழகா இருந்ததா? - ஆமாம்.
எவ்வளவு அழகா இருந்தது?
ரொம்ப அழகா இருந்தது.
ரொம்ப அழகு.
இந்த ஒளி வட்டத்தின் படங்கள்…
நீங்க அவற்றை வைத்து என்ன செய்வீர்கள்?
நீங்க அதை பார்க்கப் போறீங்களா?
அந்த ஒளி வட்டங்களைப் பார்க்கப் போறீங்களா?
எனக்குப் பசிக்குது.
உனக்குப் பசிக்குதா?
நான் மீன் ஃபிரை சாப்பிடலாமா?
உனக்கு மீன் ஃபிரை வேண்டுமா? உனக்கு கண்டிப்பா பாஸ்தா வேண்டாமா?
எனக்கு மீன் ஃபிரைதான் வேண்டும்.
மீன் ஃபிரையா? வீட்டுலதான் மீன் ஃபிரை இருக்கே.
- உனக்கு ஸ்பகெடி வேண்டாமா? - இல்லை, எனக்கு மீன் ஃபிரைதான் வேணும்.
பீஸ்ஸா வேண்டாமா?
யேய், பீஸ்ஸா.
அது பரவாயில்லையா? என்ன மாதிரி பீஸ்ஸா வேண்டும்?
வெறுமனே பிளேயின் சீஸும் தக்காளியும் போட்டு பீஸ்ஸா.
காளான்கள் வேண்டாமா? இன்னொரு… அட.
தாங்க, நான் எடுத்துக்கறேன்.
- அதுக்கு உண்மையில் அவசியம் இல்லை. இந்தாங்க. - இல்லை, நான் சந்தோஷமா செய்யறேன்.
நன்றி. எனக்கு இதுவே முழுநேர வேலை.
உன் பெயர் என்ன, நண்பா?
நான் நிக்கோலஸ்.
நிக்கோலஸ். உனக்கு எவ்வளவு வயசாகுது?
எனக்கு நாலு வயசாகுது.
நாலா? அது நிறைய.
- இல்லை, அது நிறைய இல்லை. - ஆம், நிறையதான்.
இல்லை, அது நிறைய இல்லை.
நிச்சயமா நிறையதான். பாரு, இது ஒண்ணு, இது குட்டி.
இது ரெண்டு, அதைவிட இது அதிகம்.
இது மூணு, அது பல.
ஆனால் இது, இது நாலு, அதனால அது நிறைய.
இது ஒண்ணு, இது குட்டி.
- இது ரெண்டு, அதைவிட இது அதிகம். - ஆமாம்?
இது மூணு, அது…
பல.
- சரிதான். இது மூணு… - ஆம்.
…அது பல.
இது நாலு. அது நிறைய.
- அடக் கடவுளே. - அவ்வளவுதான்.
பெரும்பாலான இரவுகளில் கண் விழித்திருக்கிறாய்,
புதிய, புதைக்க முடியாத நினைவுகளால் உனக்கு மூச்சு அடைப்பது போல இருக்கிறுது.
இறுதியில் நீ உறங்கியபோது அதிகாலை 4:30 மணி.
உன் முன்னுரிமை நிச்சயம் உன் குடும்பத்தை பாதுகாப்பதுதான் என்ற
உறுதியுடன் தினமும் எழுகிறாய்.
அதனால் சமநிலை பெற பார்க்கிறாய்.
ஆம். நிச்சயமாக.
என்னால் முடிந்ததை நான் செய்து வருகிறேன், ஆனால் சொல்கிறேன், கருவூலத் தேர்வுக் குழுவுக்கு முன்னாடி
நாம் இப்போது இருக்கும் நிலையைவிட இன்னும் மோசமாகத் தெரியும்.
ஆம், அதுவும் ஒரு வினோத கேள்விதான்.
நிச்சயமாக அந்த நிதி கணக்குகளை நான் கட்டுப்பாட்டில் கொண்டு வர விரும்புகிறேன்.
சரி… என்ன? அதை நீங்க தீர்மானிக்க முடியாதே.
அந்தத் தீர்மானத்தை எடுப்பது
குடும்ப உறுப்பினர்களின் பெரும்பான்மை எண்ணிக்கை அதுவும் டிரஸ்டின் ஒப்புதலுடன் தான்.
முன் தினம், கிட்டத்தட்ட ராபர்ட்டிடம்
அனைத்தையும் சொல்லப் போனதையும், பிறகு சொல்லாமல் விட்டதையும்
நினைத்து சந்தோஷப்பட்டதை யோசித்துப் பார்க்கிறாய்.
சரி.
அவன்தான் வலியவன் என்று நினைத்துக் கொள்கிறான், ஆனால் உண்மை அதுவல்ல.
நீ அவனை சந்தித்தப்போதுதான், அவன் பட்டப்படிப்பை முடித்திருந்தான்.
அவன் உன்னைவிட இரண்டு வயது இளையவன்.
மிகவும் கூச்ச குணமுடையவன்,
அப்படியிருந்தது, அவனை இன்னும் இளையவனாகக் காட்டியது.
அதனால் உடனே அவனுக்குப் பாதுகாப்புத் தரும் உணர்வு உனக்கு உண்டாயிற்று.
சரிதான், நீங்கள் கத்தவில்லை என்றால் நானும் கத்த மாட்டேன்.
அந்த முட்டாள் நான் பேசிட்டு இருந்தபோதே லனைத் துண்டித்துவிட்டான்.
- அது யாரு ஹியூகோவா? - ஆம், அந்த உதாவாக்கரை ராஸ்கல்,
குடும்ப நன்கொடை நிதிகளை எல்லாம் வேற ஒரு நிறுவனத்துக்கு மாற்றுவதாக மிரட்டறான்.
- அது அவ்வளவு பெரிய விஷயம் இல்லையே. - அது ஏன்னா அவன் என் ஒருவழிச்சகோதரன் ஆனதால.
அட விடுங்க. அவன் சத்தம்தான் பெரிசா இருக்கும், கண்ணா.
ஆமாம், ஆனால் பிரச்சினை என்னன்னா, அவன் போடுற சத்தம்,
மத்த குடும்ப உறுப்பினர்களையும் கத்தச் செய்யுதே.
அனைவரும் கேடுகெட்ட சுவாவா நாய்களின் கூட்டம்.
அதாவது, அவங்க இந்த என்ஜிஓ-க்களையும் அறக்கட்டளைகளையும்
வரிச் சலுகைப் பெறும் ஒரு வழியா, ஒரு சுற்றுப்புறச் சூழல் கண்துடைப்பாதான் பார்க்குறாங்க.
அவங்க வேலையை அவங்க செய்தே ஆகணும்னு அவங்களுக்குப் புரிய மாட்டேங்குது…
- நீங்க செய்வது உங்களுக்குத் தெரியும், அதோடு… - …இல்லைன்னா… ஆம்.
ஆமாம், எனக்குத் தெரியும்.
இன்னைக்கு இரவு நான் சமையல் செய்கிறேன்.
அட, உனக்குப் பெருந்தன்மைதான்,
ஆனால் நீ அந்தப் புத்தகத்தைப் பத்தி ரொம்ப மன அழுத்தத்துல இருக்க, அதனால வேண்டாம்.
அட, அதுவா. அதெல்லாம் ஒண்ணுமில்லை.
- நிஜமாவே ஒண்ணுமில்லை. அது வெறும் புரளி. - உறுதியாதான் சொல்றயா?
ஆமாம். நான் வேலையிடத்துல போய் தலையை காட்டிட்டு,
இங்கே திரும்பி வந்து எல்லாத்தையும் கொஞ்சம் சரிசெய்யறேன்,
அப்புறம் கொஞ்சம் பொருட்களை வாங்கிட்டு வந்து, உங்களுக்குப் பிடிச்ச சோல் மீன் கறி செய்யறேன்.
சரி. அது, அது கேட்கவே ரொம்ப சுவையா இருக்கே.
அப்புறம் நாம கொஞ்சம் சல்லாபிக்கலாம்
ராஜர் நமக்காக தந்த அந்தப் புலிஞ்னி-மோன்ட்ராசே மது பாட்டிலை கொஞ்சம் பருகுவோம்.
சரி, இப்போ ஓடணும்.
யாராவது அந்த பாமரேனியன் நாய் குட்டிகளை தள்ளிப் போகச் சொல்லணும்.
- நான் என் சாவிக்கொத்தை எடுத்துக்கிட்டேனா? - உங்க பாக்கெட்டுல இருக்கு, கண்ணா.
திருமணத்தைக் கவனமாகக் கையாள வேண்டும்.
உன்னுடையதை மட்டுமல்ல, அனைத்துத் திருமணங்களுமே அப்படித்தான்.
ஒரு சமநிலையை கடைபிடித்து வர வேண்டும்,
உன்னைப் பொறுத்த வரை, அதை சரியாக கையாளுவதில் நீ வெற்றி பெற்றுள்ளதாக நினைக்கிறாய்.
- மன்னிக்கவும். எனக்கு உதவி செய்ய முடியுமா? - சொல்லுங்க.
நிச்சயமா. உங்களுக்கு என்ன வேண்டும்?
ஆம். நான் ஒரு வேக்யூம் கிளீனரைத் தேடுகிறேன்.
குறிப்பா ஏதாவது வேணும்னு பார்க்கறீங்களா?
ஆம், என் மனைவிதான் பெரும்பாலான வீட்டு வேலைகளை கவனித்து வந்தாள்.
- அவள் இப்போது காலமாகிவிட்டாள். - கேட்கவே வருத்தமா இருக்கு.
அட, நீ ரொம்ப இரக்க குணம் உள்ளவன்.
லேஸா இருப்பது ஏதாவது இருந்தால் நல்லாயிருக்கும்.
என்னைப் போல வயசானவனால, சுலபமா மேலேயும் கீழேயும் தூக்க முடியறதாக இருக்கணும்.
நிச்சயமா. உங்க தேவைக்கு சரியான ஒண்ணை என்னால காட்ட முடியும்னு நினைக்கிறேன்.
பிளீஸ், இந்தப் பக்கமா வாங்க.
இது டைசன் தயாரிப்பு, வேக்யூம் கிளீனர்களில் முதல் தரம்.
ரொம்ப ஆற்றல் உள்ளது. சொல்லப் போனால், இதன் உறிஞ்சும்தன்மை அபாரம்.
இதைவிட நல்லதா மார்கெட்ல எதுவும் இல்லை.
அதோட, அது கனமே இல்லாதது, எனவே சுலபமா படிகள் மேலேயும், கீழேயும் கொண்டு போகலாம்.
அது ரொம்ப நல்லாயிருக்கே. சரி, அது ஒரு… ஒரு…
அது வினோதமான ஒரு இயந்திரம், இல்லையா?
அதுதான் சிறந்தத் தயாரிப்புல உச்சத்துல இருக்கு. புரட்சிகரமான தொழில்நுட்பம்.
- அதன் விலையும் கொஞ்சம் அதிகம்தான், நிச்சயமா. - எவ்வளவு?
இருநூற்று தொன்னூற்று ஒன்பது பவுண்டுகள்.
தெரியலை. நான் எனக்கு தெரிந்த பழைய மாடல்
போல இருந்தாலே வசதியா இருக்கும்னு நினைக்கிறேன்.
அதாவது, வந்து… அது மாதிரி.
சரி, அந்த ஹூவர் பிரீஸ் ஈவோ.
அதன் ஆற்றல் ரொம்ப குறைவு. ஆனால் பட்ஜட்டுக்குள்ள வரும் நல்ல இயந்திரம்.
நான் வந்து… சற்று, அட. அது ரொம்ப கனமா இருக்கு, இல்லையா?
அதை கையாளுவதுக்கு வேண்டிய தெம்பு இருக்கான்னு எனக்குத் தெரியலை,
அதாவது, படிகள் இருக்கே, அதனால.
நான் நினைக்கிறேன்…
ஒருவேளை, எலெக்ட்ரிக் இல்லாத ஒன்றுகூட நல்லாயிருக்குமோ.
ஒரு பிஸ்ஸெல் தயாரிப்பு. அதுதானே இதுக்குப் பெயர்?
அதுல உள்ள ரோலர்கள், உருளும்போது, கீழே உள்ள அழுக்கையெல்லாம் சேர்த்துக்கொண்டே போகும்…
அட, ஆமாம். அதோ அங்கே இருக்கே. ஆம். அது எப்படி?
உங்க ஃபிளாட்டுல உள்ள கம்பளம் எவ்வளவு தடியா இருக்கும்?
அட, ஃபிளாட்டு இல்லை. அது ஒரு வீடு.
அது ஒரு டெரஸ் உள்ள ஒரு தனி வீடு, தோட்டம் எல்லாம் உண்டு, அதோடு…
கம்பளமா விரிப்புகளா? அல்லது வெறும் தரையா?
வந்து, கீழே, மரத்தால் ஆன தரையும் சில கம்பளங்களும் உண்டு.
மேலே, பெரும்பாலும் கம்பளம்தான். எது நல்லாயிருக்கும்னு நினைக்கிற?
எதுவானாலும் நல்லா வேலை செய்யும்.
சரி, இரண்டுக்கும் என்னதான் வித்தியாசம்?
இல்லை, அப்படி ஒப்பிட முடியாது.
ஒண்ணு மேசராட்டி நிறுவனம், மற்றது ஒரு டோயோட்டா கேமரி தயாரிப்பு.
என்னிடம் கார் இல்லையப்பா.
நான் என்ன சொல்ல வந்தேன்னா, அவை இரண்டுமே ஒரு வேலையை செய்தாலும்,
ஒன்றைவிட மற்றது இன்னும் நன்றாகச் செய்யும்.
நீ என் இடத்துல இருந்தால், என்ன செய்வ?
டைசன் நிறுவனத் தயாரிப்பை வாங்குவேன்.
நீதான் நிபுணன்.
நல்லா வேலை செய்யும், ஏமாற்றமா இருக்காது. கொடுக்குற பணத்துக்கு நல்ல தரம்.
அவன் பொறுமையில்லாம நடந்துகொண்டது, தெளிவாகத் தெரிந்தது.
அவனுக்கு என்ன கவலை உள்ளது?
எந்த வேக்யூம் கிளீனரை வாங்குவது எனத் தெரியாத ஒரு கிழவனைப் பற்றி நிச்சயம் அவனுக்கு கவலையில்லை.
வீட்டில் சேர்க்க வேண்டுமா?
அதுக்கு விலை இன்னும் அதிகமாகுமா?
இல்லை, ஐம்பது பவுண்டுகளுக்கு மேலே எந்த ஆர்டர் வந்தாலும் நாங்கள் இலவசமா டெலிவரி செய்யறோம்.
ரொம்ப நல்லது.
உங்களுக்கு டெலிவரி வேண்டுமா, இல்ல நீங்களே கையோட எடுத்துட்டுப் போறீங்களா?
வீட்டுல டெலிவரி கொடுத்தால் ரொம்ப நல்லாயிருக்கும்.
உங்க பெயர் என்னன்னு தெரிஞ்சுக்கலாமா?
அது ஜோசெஃப் டியோடோர் கொன்ராட் கோர்செனியோஸ்கி.
அதை எனக்கு எழுத்துக்கூட்டிச் சொல்ல முடியுமா, பிளீஸ்?
ஜோ-செ-ஃப்.
ஜோவை எழுத, ஜ பக்கத்துல நெடில் எச்சம் காட்ட ஒரு எழுத்தைச் சேர்க்கணும்.
நெடில்னா என்ன அர்த்தம்?
அட. நெடில்னா அதை நல்லா சுழிக்கணும்,
அதுக்கு அப்புறம் ஒரு கால் சேர்க்கணும்.
நோக்கம் என்று எழுதும்போது நெடில் கொம்பு போடுறோமே, அப்படி.
சரி. ஆமாம். நீங்களே உங்க பெயரை எழுதிடுங்களேன்.
அதோடு உங்க முகவரியும் எழுதணும்.
நான் ஜோசெஃப் கொன்ராடின் உண்மையானப் பெயரை எழுதினேன்.
அவனுக்கு ஜோசெஃப் கொன்ராட் யாருன்னு தெரியப் போவதில்லை,
ஆனால் அவருடைய உண்மையான பெயரை எழுதினால், அதிக எழுத்துக்கள் உள்ளதால்
அவன் அதுக்கு இடம் போதாமல் கஷ்டப்படட்டும் என்றுதான்.
ஸ்-க்குப் பிறகு எழுதியுள்ளது சி-யா?
அது ஒரு கி.
நிக்கோலஸ் ரேவன்ஸ்க்ரோஃப்ட்டுக்கு
எப்படி இதற்கான தொகையை செலுத்தப் போறீங்க?
பரவாயில்லைன்னா, என் கிரேடிட் கார்டு மூலமா பணம் கட்டலாம்னு நினைக்கிறேன்.
அந்த இன்னொரு கிளீனரை வாங்க வேண்டாம்னு உறுதியா சொல்றயா?
நான்தான் சொன்னேனே, நீங்க ஒரு அற்புதமான கிளீனரை வாங்குறீங்க.
- என்னன்னா, இல்ல வந்து… - மன்னிக்கணும்?
என்னால் அவ்வளவு நிச்சயமா தீர்மானிக்க முடியலை. எப்படிச் சொல்ல?
அது என்னை மாதிரி ஓய்வூதியத்துல வாழும் ஒருவனுக்கு, அது பெரிய தொகை.
- ஆனால்… - என்னை மன்னிச்சிடு.
நான்… என்னால இதை வாங்க முடியும்னு தோணலை.
என் மனசை மாத்திகிட்டதைப் பத்தி தப்பா நினைக்காதே.
நீ ரொம்ப உதவியா இருந்த. நான் உன் நேரத்தை வீணாக்கிட்டேன்னு நினைக்கிறேன்.
மிக்க நன்றி.
எனக்குத் தேவையில்லாத ஒன்றை வாங்க வைக்க
கொஞ்சமாவது அவன் முயற்சி செய்வான்னு நினைச்சேன்,
ஆனால் அவன் முயற்சிக்கவேயில்லை.
அவனுக்கு கொடுக்கப்பட்ட இடம் வெறும் வீண்.
அவனை சிக்க வைப்பது ரொம்ப எளிதான விஷயமா இருக்கும்.
காலை வணக்கம், கேத்தரீன். விருது கிடைத்ததுக்கு நல்வாழ்த்துகள்.
ரொம்ப நன்றி, ஜோடீ.
- காலை வணக்கம், கேத்தரீன். - ஜிஸ்ஸூ.
எப்படி போச்சு?
நல்லா போச்சு.
நீங்க இதை வெறுக்கறீங்கன்னு தெரியும்.
நல்வாழ்த்துகள், கேத்தரீன்.
மிக்க நன்றி, மெக்.
நிறைய வாழ்த்து மடல்கள் வந்திருக்கு.
- இவை மேலிருந்து வந்திருக்கின்றன. - அட, ரொம்ப அழகா இருக்கு.
அவங்க ஷாம்பேயினும் அனுப்பியிருக்காங்க.
அதுதான் விருதா?
ஓ, ஆமாம்.
- நான் அதை எடுத்துப் பார்க்கலாமா? - ஆம். நிச்சயமா. கனமா இருக்கு.
- நல்வாழ்த்துகள், கேத்தரீன். - சியர்ஸ்.
நல்வாழ்த்துகள், கேத்தரீன்.
இந்த விருதைப் பார்த்த பின்,
சைமனின் முகத்தைப் பார்க்க நான் விரும்பறேன்.
இடமாற்றம் எப்படி போயிட்டு இருக்கு?
வந்து, அது நடக்குது.
மீண்டும் இடம் மாறும் வரை, உண்மையில நாம பொருட்களை மாத்திகிட்டேதான் இருப்போம்னு நினைக்கிறேன்.
- காபி வேணுமா? - பிளீஸ்.
- சொல்ல நினைச்சேன், கேத்தி, நல்ல பணி. - நன்றி. நன்றி, சைமன்.
எனவே, இப்போ என்ன?
வந்து, யாரோ என் ஆவணத்தை திரைப்படமாக்க விரும்பறாங்க.
- அப்படியா. ஒரு படமாக. - அது…
- அது சிறப்பானது. ஆம். - இல்லையா?
- ஆமாம். - எனினும், அமெரிக்கர்களால
போர்டிங்கு ஸ்கூல்ல கிடைக்கும் அனுபவத்தை முழுவதுமாக புரிஞ்சுக்க முடியாது.
- அவங்களுக்கு புரியும்னு எனக்குத் தோணலை. - அப்படியா.
ஆம், ஆனால் அவங்க ஜோடீ ஃபாஸ்டர் அந்தப் பாத்திரத்தில் நடிக்கணும்னு விரும்புவாங்க.
- சரி. - ஆமாம்.
வந்து, ஜோடீ சிறப்பானவங்கதான்.
- ஆமாம் இல்லையா? ஆமாம் இல்லையா? - ஆமாம்.
அதைப் பத்தி பேச விரும்பினால், என்னிடம் சொல்லு…
- நிச்சயமா. - …ஏன்னா இந்த படம் எடுக்கறவங்களுடன்
எனக்குக் கொஞ்சம் முன் அனுபவம் உண்டு.
- ஆம், எனக்குத் தெரியும். - சரி.
- மிக்க நன்றி, சைமன். - ஏதாவது தேவைன்னா கூப்பிடு, கேத்தி.
அது உண்மையா? திரைப்படமா வரப் போகுதா?
இல்ல. சும்மா, அவன் முகத்தைப் பார்க்க விரும்பினேன்.
நீங்க பயங்கரமானவங்க தான்.
இல்லையா?
புகைப்படத்தை டெவலப் செய்யும் நிபுணர்கள்
இந்தாங்க உங்க படங்களும், நெகெடிவ்களும், அதோட யூஎஸ்பியும்.
அந்தப் புகைப்படங்களில் உள்ள ஆபாசமான படங்களால், அந்த லேப் நகல்கள்
எடுக்க மாட்டார்கள் என்றுதான் எதிர்பார்த்தேன்,
ஆனால் அவர்கள் ஒரு வார்த்தைகூட மறுப்பு சொல்லலை.
ராபர்ட் ரேவன்ஸ்க்ரோஃப்ட் தனிப்பட்டது மற்று அவசரமானது
என்னுடைய வெடிகுண்டு கிடைத்துவிட்டது.
இப்போது அதன் மீது நெருப்பை தூக்கிப் போட்டால் போதும்.
ஆமாம், சரி. எனவே, அங்கே கிளிக் செய்யுங்க. சரியா?
- உங்களுக்கு இது நல்ல நாளாக இருக்கட்டும், சார். - உங்களுக்கும் நல்லதாக இருக்கட்டும்.
அந்த புத்தகத்தை எழுதவதற்கு காரணமாக இருந்த சம்பவங்களைப் பற்றி அறிந்தவர்கள்
வெகு சிலர்தான் என்று உனக்குத் தெரியும்,
ஆகையினால், இன்னொரு கதை எழுதினால்
அதற்கு எவ்வளவு ஆராய்ச்சி செய்திருப்பாயோ, அதே அளவுக்கு இந்த புத்தகத்திற்கு ஆராய்ச்சி
செய்யாதது குறித்து, உன்னை நீயே கடிந்துகொள்கிறாய்.
யாருக்குத் தெரியும் போலீஸ்
சாட்சி - சர்வர்
தந்தை = இறந்துவிட்டார் தாயார் - இறந்துவிட்டாரா?
பத்து வருடங்களுக்கு முன், ஒரே ஒரு முறைதான், நீ நேன்சி பிரிக்ஸ்டோக்கை சந்தித்திருக்கிறாய்,
ஒருவேளை அவருடைய வலிமையை நீ குறைந்து மதிப்பிட்டுவிட்டாயோ என இப்போது நினைக்கிறாய்.
நேன்சி பிரிக்ஸ்டோக்
கஃபே மெஹ்மெட்
ஒருவேளே அந்த வயதான, மெல்லிய கிழவி, மரணத்தை வென்று,
இப்போது உன்னையும் பின்தொடர்ந்து வருகிறாளா.
- திருமதி. பிரிக்ஸ்டோகா? - ஆமாம்.
நான் கேத்தரீன்.
- உங்களுக்கு தேனீரா, காபியா? - இல்லை, நன்றி.
உங்க இழப்பிற்கு நான் வருத்தப்படுகிறேன்.
என்ன சொன்னீங்க?
உங்க… உங்க கணவர்…
நீங்க எனக்கு எழுதிய கடிதத்தில்
- உங்க கணவர் தவறிவிட்டதாக கூறியிருந்தீர்கள். - ஓ, ஆம். பரவாயில்லை.
ஆமாம்.
எனவே… உங்களுக்கு நான் என்ன செய்யணும்?
நீங்க எப்போதாவது என்னைப் பற்றி நினைப்பதுண்டா?
ஏன்னா நான் உங்களைப் பத்தி தினமும் யோசிக்கிறேன்.
உங்ககிட்டேர்ந்து எந்த விசாரிப்புமே வராதது எனக்கு ஆச்சரியமா இருந்தது.
என் மகனின் இறுதிச் சடங்கிற்குகூட நீங்க வரவில்லையே.
பூங்கொத்துகூட அனுப்பவில்லை.
ஆம். இல்லை அனுப்பலை.
ஆம், அதைப் பத்தி வருத்தப்படுகிறேன்…
நீங்க குறைந்தபட்சமாக அதையாவது செய்திருக்கணும்.
அப்படி நடந்த பிறகு, அப்படி செய்வதுதான் மரியாதையா இருந்திருக்கும்.
நீங்களும் ஒரு தாய். விஷயங்கள் எப்படி இருந்திருக்கும்னு உங்களுக்குப் புரிந்திருக்கும்.
இப்போ வந்திருக்கேன், திருமதி. பிரிக்ஸ்டோக்.
அந்த சம்பவம் நடந்தபோது, போலீஸிடம் என் மகனை அதற்கு முன் சந்திச்சதேயில்லைன்னு சொல்லியிருக்கீங்க.
ஜோனதன்.
ஆனால் நீங்க சந்திச்சதுண்டு.
நீங்க சந்திச்சிருக்கீங்க, இல்லையா?
ஆம்.
எனவே, ஏன் பொய் சொன்னீங்க? ஏன் உண்மையை சொல்லலை?
அதாவது, அது எதுக்கும் உதவியா இருக்கும்னு நினைக்கல.
உதவியாவா? யாருக்கு உதவியா? உனக்கா?
இல்லை, இல்லை. யாருக்குமே உதவியா இராது.
சரி, சரி. நீ அந்த சம்பத்தை கடந்து போயிட்ட.
அவங்க சொல்றதுபோல, "தப்பிச்சுட்ட."
மாட்டிகொள்ளாம தப்பிவிட்டாய். இன்னொரு ஒளிந்திருக்கும் ரகசியம்.
- இல்லை. - அப்போதிலிருந்து என் வாழ்க்கை சோகமா இருக்கு.
ஒவ்வொரு நாளும்.
நான் வேலை செய்வதை நிறுத்திட்டேன். நான் எல்லாத்தையும் இழந்துட்டேன்.
ஆம். நான் ரொம்ப வருத்தப்படறேன்.
எனவே, மரியாதையான விதமா நடந்துகொள்ள ஆசைப்பட்டால்,
இப்போது போய் உண்மையைச் சொல்லிவிடு
ஏன்னா இதுவே உனக்குக் கிடைக்கும் கடைசி வாய்ப்பா இருக்கலாம்.
அது அவ்வளவு சுலபமான விஷயம் இல்லைன்னு நீங்க தெரிஞ்சுக்கணும், திருமதி. பிரிக்ஸ்டோக்.
உண்மையில் அது, ரொம்ப ரொம்ப சிக்கலான…
சிக்கலா… சிக்கலான விஷயமா? இல்லை, இல்லை, இல்லை, அது சிக்கல் எல்லாம் இல்லை.
- செத்துட்டு இருக்கேன். இறுதி கட்ட புற்றுநோய். - நான்…
எனக்கு வருத்தமா இருக்கு.
அப்போ அவ்வளவு சிக்கலா இல்லை, அப்படித்தானே?
மன்னிச்சிடுங்க. நான் இப்படி இருக்கும்னு நினைக்கலை…
நான் உங்களுக்கு சமாதானமா இருக்கக் கூடிய எதையும் என்னால் உங்களுக்குச் சொல்ல முடியாது.
உன் மகனின் பெயர் நிக்கோலஸ், அப்படித்தானே?
ஆமாம்.
நான் அவனை சந்திக்க விரும்பறேன்.
என்னது?
நான் உன் மகனை சந்திக்க விரும்புகிறேன்.
- முடியாது. - ஓரிரு வினாடிகளுக்குத் தான்.
- இல்லை. இல்லை. மன்னிக்கணும், முடியாது. - நிச்சயமா எதுக்குன்னு புரிந்திருக்கும்.
உன் மகன் பூமிக்கு மேலே ஓடிட்டு இருக்கான், என் மகனோ மண்ணுக்குள்ள புழுத்துட்டு இருக்கான்.
என் மகனுக்கு, நிக்கோலஸ் தன் உயிரையே கொடுக்கக் கடமைப் பட்டிருக்கான்.
ஜோனதன் மட்டும் இல்லாமப் போயிருந்தால், அவன் உயிர் இருந்திருக்காதுன்னு அவனுக்குத் தெரியணும்.
என்னை மன்னிச்சிடுங்க. நான் வந்ததே தவறு.
நீ அதிசயமானப் பிறவிதான்.
உன்னால இரவுல எப்படித் தூங்க முடியுது? எப்படி உன் மனசாட்சியுடன் வாழ முடியுது?
உங்க நோயைப் பத்தி வருத்தப்படுகிறேன், ஆனால், நான் உங்களுக்கு எந்த வகையிலும் உதவ முடியாது.
- அவன் உங்கள் மகனைக் காப்பாற்றியுள்ளான். - சரி, அவன் வந்திருக்க வேண்டாம்னு நினைக்கிறேன்.
இல்லாத ஒருவளாக பாசாங்கு செய்வது உனக்கு களைப்பாகவே இல்லையா?
ஆமாம், அதுதான். ஓடி விடுங்கள். போங்க.
நேன்சி பிரிக்ஸ்டோக் 2011-ல் காலமானார்.
- அவங்க கணவர் மட்டும் பிழைத்திருக்காங்க. - இல்லை, அவரின் கணவர் இறந்துவிட்டார்.
திருமதி. பிரிக்ஸ்டோக் 20 ஆண்டுகள் ஆசிரியராக இருந்ததுப் பாராட்டுகிறார்.
இல்லை, அவர் இன்னும் உயிருடன் தான் இருக்கிறார்.
அவருடைய பெயர்
ஓய்வு பெற்ற ஆசிரியர், கேம்பிரிட்ஜ்ல படித்துள்ளவர். லண்டனைச் சேர்ந்தவர்.
அவனுக்கு ஏதேனும் தொடர்பு கொள்ளும் கான்டேக்ட் விவரங்கள் உள்ளனவா?
- இதோ. முகவரியும் ஃபோன் நம்பரும். - நன்றி.
அவற்றை உங்களுக்கு நான் ஈமெயிலிலும் அனுப்பியிருக்கேன்.
தொடர்பு கொள்ளாதே.
கடந்த இரு வருடங்களாக என்ன செய்து வந்தார்னு தெரியணும், அவ்வளவுதான்.
எனவே, இதுல என்ன கதை?
ஸ்டீஃபன் பிரிக்ஸ்டோக் குழந்தைகளைப் புணருபவரா?
எனக்கு இன்னும் தெரியாது.
அதெல்லாம் இல்லாமலும் இருக்கலாம். சரி… நன்றி, ஜிஸ்ஸூ.
- மிக்க நன்றி. - நிச்சயமா.
உன்னை அச்சுறுத்தும் ஒன்றுக்கு நீ பெயரையும் அடையாளத்தையும் கொடுத்துவிட்டாய்.
நீ அந்த செயல்முறையை இப்போது உன் பிடியில் வைத்திருக்கிறாய்.
உன் கவனம் உனக்குத் திரும்பிக் கிடைத்துவிட்டது.
நீ மீண்டும் பாதுகாப்பாக உணர்கிறாய்…
ஆனால் அவர் உனக்குத் தீங்கு இழைக்கும் முன், நீ ஸ்டீஃபனின் பிரிக்ஸ்டோக்கை எப்படியாவது
பிடிக்க வேண்டும் என உனக்குப் புரிகிறது.
ராபர்ட் டின்னர் நேரத்தை ஆவலுடன் எதிர்பார்க்கிறேன்
கதவுகள் மூடுகின்றன.
ஹலோ, ஹோப். நான் ஜேனீஸ் பேசுகிறேன். உங்களுக்கு யாரை தொடர்புகொள்ள வேண்டும்?
ஹோப் அறக்கட்டளை
மன்னிக்கவும்?
சொல்லுங்க. உங்களுக்கு என்ன வேண்டும்?
ஆம். திரு. ராபர்ட் ரேவன்ஸ்க்ரோஃப்டிடம் ஒரு பொருளைக் கொடுக்கணும்.
நீங்கள் அதை கீழே வரவேற்பிலேயே கொடுத்திருக்கலாமே, தெரியுமா.
ஆம், எனக்குத் தெரியும், ஆனால் அவர் இதற்காகக் காத்துக்கொண்டிருக்கிறார்,
மேலும், என்னிடம்
பத்திரமா அவரைச் சென்று அடைவதை உறுதி செய்ய வேண்டும் என சொன்னார்கள்.
- நான் அவருடைய உதவியாளரிடம் சொல்றேன். - மிக்க நன்றி.
கீழே செல்கிறது.
கதவு மூடுகிறது.
- ஹை, ரெக்ஸ். - ஹை, கேத்தரீன்.
- சோல் மீன் எப்படி இருக்கு? - இன்னைக்கு நல்ல சோல் இருக்கு. இன்னும் நீந்துது.
அட, நல்லது. எனக்கு ரெண்டு கொடுங்க. நன்றி.
நிச்சயமா. எலும்புகளை எடுத்துவிடவா?
வேண்டாம். அவற்றின் தலையை மட்டும் வெட்டினால் போதும்.
- சரி. - மிக்க நன்றி.
உங்கள் உறவின் ஆரம்பகாலத்தில்,
நீ ராபர்ட்டுடன் பாரீஸுக்கு ஒரு டிரிப் போயிருந்தாய்.
இல் சான்-லூயீயில் உள்ள ஒரு உணவகத்தில்,
நீங்கள் இருவரும் அவன் விரும்பிய சோல் மீன் கறியை உண்டீர்கள்.
உனக்கு சமையலில் பெரிய அக்கறையில்லை, ஆனால் அந்த ரெசிப்பியை கற்றுக்கொண்டாய்.
ஒவ்வொரு முறை நீ ராபர்ட்டுடன் கழித்த
இனிமையான நாட்களை நீங்கள் நினைவுகொள்ள விரும்பும்போதெல்லாம், நீ அதை சமைப்பதுண்டு.
இந்த புச்செண்டு நன்றாக உள்ளது.
- உங்களுக்கு அந்த தலைகளை தனியா கொடுக்கட்டுமா? - இல்லையில்லை. நீங்க அவற்றை வச்சுக்கலாம்.
- அவற்றை எம்மாவிடம் கொடுங்க. - அப்படியே செய்யறேன். நன்றி.
- வருகிறேன். - சரி. பை.
ராபர்ட்.
இந்த ஃபைல்களைதான் நீங்க கேட்டிருந்தீங்க, அப்புறம், இது இன்னைக்கு காலையிலேயே வந்தவை.
நீங்க இதுக்காகக் காத்திருந்ததாகச் சொன்னார்களாம்.
நன்றி. அதை அப்படியே மேஜை மேல வைத்துவிடுங்களேன், பிளீஸ்.
வேற ஏதாவது வேண்டுமா, ராபர்ட்?
இல்லை. அவ்வளவுதான். இனிய மாலையாக இருக்கட்டும், எமிலி.
மிக்க நன்றி. உங்களுக்கும்தான், ராபர்ட்.
அந்த கதவு திறந்தே இருக்கட்டுமே, பிளீஸ்.
சரி.
குடும்ப கௌரவத்திற்காகவும்,
நன்கொடைகளை கவனித்துக்கொள்ளவும் மட்டுமில்லாமல்,
கறுப்புப் பண பதுக்கல் சட்டங்களை சுற்றி வளைக்கும் ஒரு வழியாகவும் இருக்க, அவன் குடும்பம் ஆரம்பித்த
பல என்ஜிஓக்களை ஒரே நிறுவனத்தின் நிர்வாக அதிபர்தான், ராபர்ட்.
த பெர்ஃபெக்ட் ஸ்ட்ரேஞ்சர் ஈ. ஜே. பிரெஸ்டன்
எமிலி! எமிலி!
எமிலி!
- ராபர்ட்? - என்னை மன்னிச்சிடுங்க, எமிலி.
இது எங்கிருந்து வந்தது?
யாரோ இதை வரவேற்பில் கொடுத்துள்ளனர்.
- யாரு? - ஒரு வயதான மனிதர் என்று ஜேனீஸ் சொன்னாள்.
நீங்க அதுக்காகக் காத்திருப்பதாகச் சொன்னாராம். அவர் வேறு எதுவும் கூறவில்லை.
இந்த மனிதர், அவர் பார்க்க எப்படி இருந்தார்?
அவர் பார்க்க சற்றே காட்டமாக, சீரான ஆடையில் இல்லாதிருந்தாலும், மரியாதையாக பேசினார் என்றாள்.
அவர் அதிக நேரம் அங்கே இருக்கவில்லை, அந்த ஆன்வலப்பைக் கொடுத்துவிட்டு, வெளியேறிவிட்டார்.
- ஏதாவது பிரச்சினையா? - இல்லை, இல்லை.
பரவாயில்லை. நன்றி. நான் காலையில் உங்களை சந்திக்கிறேன்.
- மாலை வணக்கம், திரு. ரேவன்ஸ்க்ரோஃப்ட். - மாலை வணக்கம். நன்றி.
கதவுகள் மூடுகின்றன.
இந்தப் புகைப்படங்கள் எடுக்கப்பட்ட ஹோட்டலை அவன் அறிவான்…
ஆனால் அவன் கவனத்தை முழுவதுமாகப் பெற்றது கேத்தரீன்தான்.
சந்தேகமேயில்லாமல் அந்த முகம் அவளுடையதுதான்,
இருந்தாலும் அதில் உள்ள பாவனை, அவன் இதுவரை கண்டிராத ஒன்று.
இந்த புகைப்படங்களில் உள்ள கேத்தரீன், இவனுடைய மனைவி இல்லை.
அடடே.
அந்த இளம் பெண்ணிடம், ஆசையும் ஏக்கமும் தலைவிரித்து ஆடுகிறது,
எந்த வித சிந்தனையுமின்றி, சுகத்தை அனுபவிக்கிறாள்.
அவளுடைய அந்த வசீகரம் பொங்கித் ததும்புகிறது, ஆனால் அவனைச் சார்ந்தது இல்லை.
அவனால் இந்த கேத்தரீனை அடையாளம் காண முடியவில்லை,
அதே போல, சோகத்திற்கும், வேதனைக்கும் இடையே, அவன் உணரும் பாலியல் எழுச்சியும், புரியவில்லை.
வாராவாரம் உன் தாயாரை அழைத்துப் பேசுவதற்கு நீ தவறியதே இல்லை.
சமீப காலமாக, அந்த உரையாடல்கள், அவசரமாகவும், மேம்போக்காக இருந்தவை என்றாலும்,
அவருக்கு நீ போதுமான நேரம் ஒதுக்குவதில்லை என்று உணர்ந்திருந்த போதிலும், தவறாமல் பேசுவாய்.
இப்போது உன் தாயாருக்கு, தேதிகளும், காலங்களும் குழப்பமாக தோன்ற ஆரம்பித்துவிட்டன,
ஆனால் பதறும்படியாக இன்னும் ஆகவில்லை.
ஹலோ?
அம்மா. எப்படி இருக்கீங்க?
இந்த வாரம் உங்களுக்கு எப்படி இருந்தது?
நன்றாக இருந்தது. நன்றி.
அமைதியாக இருந்தது, ஆனால் நல்லாயிருந்தது.
உன் விடுமுறையிலிருந்து நீ எப்போ திரும்பி வந்த?
நான் திரும்பி வந்து ரொம்ப நாட்கள் ஆயிடுச்சே.
அதுக்குப் பிறகு நான் உங்களை பல முறை வந்து பார்த்திருக்கேனே.
- எம்மாவின் இப்போ பிறந்த குழந்தையைப் பார்த்தீங்களா? - ஓ, ஆம். அவங்க வந்து என்னை கூட்டிட்டுப் போனாங்க.
அவங்க ரொம்ப அன்பா இருந்தாங்க.
- அழகான குழந்தை. நல்லா சிரிக்கிது. - சிரிக்கிறாளா?
நிக்கும் அவன் வேலையும் எப்படி இருக்கு?
ஆம். சரி, அவனுக்குப் பிடிச்சிருக்குன்னு நினைக்கிறேன்.
ஆம், நிஜமா பிடிச்சிருக்கு.
அது ரொம்ப அற்புதம். அவன் புத்திசாலி பையன்.
கடந்த ரெண்டு வாரங்களா என்னால வர முடியலை, அதுக்காக மன்னிச்சிடுங்க.
வேலை ரொம்ப அதிகமா இருக்கு. அதாவது இந்த வீடு மாறுவது, அப்படி எல்லாம் சேர்ந்துகொண்டது.
அட, முட்டாள்தனமா பேசாதே. நீ இப்போதானே ரெண்டு நாட்களுக்கு முன்னாடி வந்த.
நான் உன்னை நேத்துப் பார்த்து சந்தோஷப்பட்டேன்.
இல்லை, அம்மா, நான் ரெண்டு வாரங்களா அங்கே வரவேயில்லை.
தெரியுமா, நானும் ராபர்ட்டும் வீடு மாறியிருக்கோம்.
எனக்குத் தெரியாது.
அதாவது, வேற இடத்துக்கு மாறியிருக்கோம்.
பாருங்க, நாங்க ஒரு குடும்ப விருந்தை ஏற்பாடு செய்யறோம்,
நிக்கையும் வர சொல்றேன், அப்புறம், என்ன தெரியுமா, உங்களையும் அழைச்சுட்டு வரலாம், என்ன?
இல்லை, நீ என்னை அழைச்சுட்டு வர வேண்டாம், கேத்தரீன். நானே பஸ்ஸுல ஏறி வருவேன்.
சரிதான். சரி, நாம அப்புறமா அதைப் பத்திப் பேசுவோம்.
அலீனா எப்படி இருக்காங்க? எல்லாத்தையும் பார்த்துக்கொள்ளறாங்களா?
அவள் அற்புதமானவள்.
அது சரி, அவங்க இன்னும் அடிக்கடி வந்தால் உங்களுக்கு அனுகூலமா இருக்குமா?
அதாவது, வார நாட்கள்ல, தினமும் வந்தால் உங்களுக்கு சௌரியமா இருக்கலாம்.
அடக் கடவுளே, இல்லை. வேண்டாம்.
நாங்கள் சேர்ந்து உட்கார்ந்து டெலிவிஷன் பார்ப்போம்.
அவள் ஸோஃபாவை விட்டு எழுந்துபோனால், கறியின் வாடைதான் ஒரேடியா வரும்.
- சரி, அப்போ உங்களை நிஜாவே பிடிச்சிருக்கு. - அவள் நல்லவள்.
சரி, அம்மா. சரி, நான்… ஆம், நான் போய் இரவு உணவை சமைக்கிறேன்…
- ஆனால் உங்களை சீக்கிரம் அழைக்கிறேன். சரியா? - சரிதான், கண்ணு.
- நான் உங்களை நேசிக்கிறேன். ஆம். பை-பா. - பை. பத்திரமா இரு. பை. பை.
உன் தாயாரின் ஆரோக்கியம் குன்றி வருவதை ஏற்காமல் நீ உதாசீனம் செய்கிறாய் என்று அறிவாய்.
அவருடைய பிரச்சினை அடையாளப்படுத்தப்படவில்லை, ஆனால் நன்றாகத் தெரிகிறது.
டின்னர் 7 மணிக்குத் தயார். சுவையோ சுவை! XXX
அந்தப் புகைப்படங்கள் எப்போது எடுக்கப்பட்டன என்பதை ராபர்ட் அறிவான்.
அது இத்தாலிக்குப் போன ஒரு டிரிப்பின்போது.
அவன் விடுமுறையின் அந்த நாட்களில் அங்கே இருக்கவில்லை என்று அவனுக்கு நினைவுள்ளது.
அவன் சீக்கிரம் நாடு திரும்பிவிட்டான்…
கேத்தரீன் டின்னர் 7 மணிக்குத் தயார். சுவையோ சுவை! XXX
…அப்போது கேத்தரீனும் நிக்கோலஸும் அங்கேயே இருந்தார்கள்.
- ஹலோ? - நிக். ஹை, அப்பா பேசுறேன்.
ஹலோ.
பாரு, நீ சாப்பிட்டாச்சா?
இல்லை.
சரி, நான் அங்கே வரப் போகிறேன்,
உன்னை வெளியே சாப்பாட்டுக்கு அழைச்சுட்டுப் போகப் போறேன்.
எனக்கு ரொம்ப அதிகமா வேலை இருந்தது, அதனால எனக்கு ரொம்ப பசிக்குது.
நாம விரைவா உணவு சாப்பிடுவோம்.
உன் அறை பக்கமா இருக்கும் பப்புக்குப் போவோம். நான் போற வழிதானே அது, நண்பா.
அம்மா உங்களுடன் பேச முயற்சி செய்கிறார், தெரியுமா.
சரி. சரி. சரி, எனக்குத் தெரியும். தெரியும்.
நான் அவங்களுடன் பேசிட்டேன், அதனால நீ கவலைப்படாதே.
சீக்கிரமே உன்னை சந்திக்கிறேன், மகனே.
சரி.
டின்னர் தயாராக உள்ளதே? XX
உன் அழைப்புகளையோ, டெக்ஸ்ட் மெஸ்ஸேஜுகளுக்கோ, ராபர்ட்டிடமிருந்து பதில் இல்லை.
இது உனக்குக் கவலைத் தருவதாக உள்ளது. அவன் மன்னிப்புக் கேட்கவும் கூப்பிடவில்லை.
அவன் சுயநலத்துடன் நடப்பதாக நீ நினைக்கிறாய். அவனுக்கு உன்னைப் பற்றிய நினைவே இல்லை.
உனக்கு வருத்தமாக உள்ளது.
இப்போதே மணி 7.45 ஆகிவிட்டதே
நீங்க முன்னாடியே எனக்குச் சொல்லியிருக்கலாம் X
கேத்தரீன் நினைத்தது தவறு.
இரண்டு மணிநேரமாக அவளைப் பற்றிச் சிந்திப்பதைத் தவிர, ராபர்ட் வேறு எதையும் செய்யவில்லை.
லேஸ்போவா டெக்கெட்டஸென்
அவன் கேத்தரீனை சந்திக்கும் முன்பு,
ராபர்ட்டுக்கு அதிகமாக உடலுறவு கொண்டு பழக்கம் இல்லை.
அவர்கள் இதைப் பற்றி பேசியதே இல்லை என்றாலும்…
கேத்தரீன் என்ன நடக்குது?
…உள்ளுக்குள், அவளுக்கு அதில் அவனைவிட அனுபவம் அதிகம் என்றே அச்சப்பட்டான்.
இந்த நினைப்பு அவனை எப்போதுமே அவனுக்கு ஒரு பாதுகாப்பற்ற உணர்வைக் கொடுத்தது.
- நாம போகலாமா? - நான் இன்னும் தயாராக இல்லை.
அது பரவாயில்லை. நான் மேலே வந்து காத்திருக்கேன்.
உட்காருங்க. இங்கே யாரும் இல்லை.
அந்த இடமே போதை மருந்தின் நாற்றத்தால் திணறச் செய்தது.
அவனும் கேத்தரீனும் சேர்ந்து நிக்கோலஸ்
இந்த இடத்திற்கு மாற உதவிய பிறகு, ராபர்ட் இதுவரை இங்கு வந்ததே இல்லை.
அவனுக்கு அந்த இடம் வெறுப்பூட்டுவதாக இருந்தது,
ஆனால் மாணவர்கள் நிறைந்துள்ள ஃபிளாட்டில் அது சகஜம் என சமாதானம் செய்துகொள்கிறான்.
ஆனால் நிக்கோலஸ் ஒரு மாணவன் அல்ல என்பதுதான் விஷயம்.
ராபர்ட் அதை ஒத்துக்கொள்ள மறுத்தாலும்,
நிக்கோலஸ் அவன் எதிர்பார்த்தப்படி உருவாகவில்லை என்பதில் அவனுக்கு ஆழ்ந்த வருத்தமுண்டு.
ஒரு காலத்தில் தன்னுடைய மகனுக்கு சிறந்த எதிர்காலம் இருந்ததாக தனக்குள்ளேயே சொல்லிக்கொண்டு,
மறுபடியும் கேத்தரீன் மீது அளவிலடங்காத கோபம் தனக்குள் எழுவதை உணர்கிறான்.
இதெல்லாம் அவளால் வந்ததுதான்.
அவள் எப்போதுமே அவளுடைய தொழிலையும், அவளுடைய சுகத்தையும்தான் முன்னிறுத்துவாள்,
அவள் மகன் மீதும் அக்கறைக்கொள்ள மாட்டாள்.
அதோடு இப்போது நிக்கோலஸை முற்றிலுமாக தள்ளி வைத்துவிட்டாள்.
மகன் தன்னிச்சையாக இருப்பதுதான்,
மகனுக்கு நல்லது என்று சொல்லி, அவள் ராபர்ட்டின் மனதை மாற்றிவிட்டாள்.
பாரு, நண்பா. த மாண்ட்பேலியேர் போகலாமா?
உனக்கு ரொம்ப விருப்பமான அந்த பன்றி இறைச்சியின் சீக் குரோக்ட்டுகள் அங்கே கிடைக்கும்.
நீங்க அங்கே வெளியே காத்திருங்க. நான் சீக்கிரம் வந்துவிடுவேன்.
அவசரம் இல்லை, நண்பா.
ஆம், அது எதுவரை உதவியா இருக்கும்னு அறிய ஆர்வமா இருக்கேன்.
இல்லை, நான் அந்த வேலையில இருக்க முடிந்தால் ரொம்ப நல்லாயிருக்கும்
அதோட, இன்னும் கொஞ்சம் பணமும் சம்பாதிக்கலாம்.
ரொம்ப நல்லது.
தெரியாது. கிடைக்கலாம்.
எனக்கு ஒரு மானேஜர்… அப்படி ஏதாவது,
அது போல பதவி ஏதாவது கிடைச்சால் நல்லாயிருக்கும்.
அவங்க, என்னிடம், வந்து, அடுத்த ஐந்து-வருடத்துக்கான திட்டத்தைக் கொடுத்திருக்காங்க.
ஒரு மாசத்துக்குப் பிறகு, அதாவது என் பயிற்சி நாட்கள் அப்போதுதான் முடியும்,
அதுக்குப் பிறகு எனக்கு மற்ற ஊழியர்களைப் போல, படிகள், சலுகைகள் எல்லாம் கிடைக்குமாம்.
எனவே, அது, அது ரொம்ப சிறப்பா இருக்குமே, இல்லையா?
ஆமாம். ஆமாம். ஆம், அது அற்புதம்தான்.
எனவே, இங்கே ஃபிளாட்டுல, விஷயங்கள் எல்லாம் எப்படி இருக்கு?
சமீபத்துல நான் அங்கே ரொம்ப இருக்கலை.
- ஏன்? - நான் ஒரு பெண்ணை நேசிக்கிறேன்
அதனால, பெரும்பாலான நேரத்தை அவளுடன், அவளுடைய இடத்திலேயே கழிக்கிறேன்.
அவளைப் பத்திச் சொல்லு.
சொல்றதுக்கு ரொம்ப எதுவும் இல்லை, உண்மையா.
அம்மாவுக்கு அவளைப் பிடிக்கும்னு தோணலை.
அதுக்கும் அவங்களுக்கும் சம்பந்தமே இல்லைதானே? பாரு, அவங்க யாரு அதை தீர்மானிக்க?
இருக்கட்டும், இந்தப் பெண், அவள் என்ன மாதிரியான பெண்?
வந்து, நாங்கள் இந்த கோடைகாலத்தில் எங்கேயாவது சேர்ந்து போகலாம்னு இருக்கோம்,
ஆனால் என்னால அதுக்குத் தேவையான பணத்தை சேர்க்க முடியுமான்னு தெரியலை.
எங்கே போவதற்கு?
அதிக செலவு இல்லாத இடமா.
மேயோர்காவோ இல்லை ஸ்பேயினோ போகலாம்.
இத்தாலி போனால்?
நான் யோசிக்கிறேன். அங்கே நல்ல கடற்கரை எல்லாம் இருக்கா?
ஆமாம், கண்டிப்பா இருக்கு.
நீ சிறுவனா இருந்தபோது நாம ஒரு முறை அங்கே விடுமுறைக்குப் போனோம், நினைவிருக்கா?
- இல்ல. - ஆம், உனக்கு ஐந்து வயதிருக்கும்.
வேலை காரணமா, நான் பாதி விடுமுறையிலேயே வீடு திரும்ப வேண்டியிருந்தது.
நான் உன்னையும் அம்மாவையும் விட்டுவிட்டு, திரும்பிட்டேன்.
- ஏதோ நினைவிருக்கு. தெளிவா இல்லை. - ஆம். சில நாட்களுக்குதான்.
அந்த சமயத்துல நான் அதைப் பத்தி ரொம்ப வருத்தப்பட்டேன்.
உன்னை உன் அம்மாவுடன் தனியா விட்டுட்டு நான் போயிருக்கக் கூடாது.
நீங்க அதைப் பத்தி இப்போ வருத்தப்பட வேண்டாம், அப்பா, ஏன்னா எனக்கு அதெல்லாம் நினைவில்லை.
இல்லை, ஆனால்… எனக்கு நிஜமாவே கஷ்டமா இருக்கு.
நிச்சயமா உனக்கு நினைவில்லையா?
அம்மா தன்னுடைய ஒரு நண்பரை சந்திச்சாங்கன்னு நினைக்கிறேன், இல்ல?
நான்தான் சொல்றேனே, எனக்கு நினைவில்லை.
நீ உன் காதலியை எங்கேயாவது நல்ல இடத்துக்குக் கூட்டிட்டுப் போகணும். நான் உனக்கு உதவறேன்.
அது ரொம்ப நல்லாயிருக்கும், ஆனால் அம்மா அதை விரும்ப மாட்டார்.
அதெல்லாம் வழக்கத்துக்கு மாறானதுன்னும், நானே அதையெல்லாம் பார்த்துக்கணும்னு சொல்லுவாங்க.
சரி, அப்போ அவளை விட்டுவிடு.
நன்றி.
- இன்னொரு பாட்டில் வேண்டுமா? - இல்லை, எனக்கு இது போதும்.
இதுவே ரொம்ப ஜாஸ்தி.
சரிதான். நான் திரும்பி வரேன்.
என்ன ஆச்சு?
டார்லிங்?
அடக் கடவுளே.
இவை என் அலுவலகத்துக்கு வந்தன.
யார் அதை அனுப்பினாங்க?
எனக்குத் தெரியாது.
வேறு யாரிடம் இதெல்லாம் இருக்கு?
எனக்குத் தெரியாது.
உனக்குத் தெரியாதா?
இதெல்லாம் சீக்கிரமே இன்டர்நெட் முழுவதும் பரவலாம். உட்காரு.
அவற்றைப் பாரு.
யார் உங்களுக்கு இவற்றை கொடுத்தார்கள்?
அவற்றைப் பாரு.
பிளீஸ், நான் வந்து…
அவற்றை கூர்ந்து பாரு.
பிளீஸ், ராபர்ட். நான் என்ன ஆச்சுன்னு சொல்றேன்.
நான் வந்து… டார்லிங், பிளீஸ் நிறுத்து.
எப்படி உன்னால செய்ய முடிந்தது?
என்னை மன்னிச்சுடுங்க.
அடக் கடவுளே, நான் உங்ககிட்ட சொல்லியிருக்கணும்.
என்னதான் நடந்தது?
அது அப்படியில்லை…
அது நடந்து ரொம்ப காலம் ஆயிடுச்சு. நான்…
எப்போ நடந்ததுன்னு எனக்குத் துல்லியமா தெரியும். அதே படுக்கையறையில் நானும் உன்னுடன் இருந்தேன்.
ஆம், தெரியும். நான் உங்களிடம் சொல்லியிருக்கணும்.
அப்போது நாம அதிகம் புணர்ந்ததே கிடையாது, அது எனக்கு ஞாபகம் இருக்கு.
அதனாலதான் நான் உனக்கு அந்த உள்ளாடையை பரிசா கொடுத்தேன்.
ராபர்ட், போதும் நிறுத்துங்க. நான் சொல்லத் தயார், ஆனால் நீங்க அதைக் கேட்கணுமே.
- இப்போ எனக்குப் புரியுது. - நீங்க காது கொடுத்து கேட்டால், நான் சொல்றேன்.
அது அந்த விடுமுறைக்குப் பிறகு…
அது அந்த… என்னை பேச விடு, கேத்தரீன்.
அது அந்த கேடுகெட்ட விடுமுறைக்குப் பிறகு தான்
நீ திரும்பவும் வேலைக்குப் போகணும்னு சொன்ன.
- ஆம். வந்து, நான் சொன்னேன்… - ஆம். "நான் ரொம்ப சோகமா இருக்கேன்.
எனக்கு வேலைக்குப் போகணும். நான் யாருன்னு எனக்கே தெரியலை"னு சொன்ன.
அதெல்லாம் சுத்தப் பொய்.
உனக்கு ஒரு தாயாராக இருந்து சலித்துவிட்டது. நம்ம திருமணம் உனக்கு சலித்துவிட்டது.
- இல்லை, இல்லை. இல்லை. - இல்லை, உனக்கு சலித்துப் போய்விட்டது,
- அதனால உனக்கு எப்படியாவது பிரபலம் ஆகணும். - இல்லை, ராபர்ட். அப்படியில்லை…
கடவுளுக்குத்தான் தெரியும் இன்னும் எவ்வளவு பேர் இருந்தாங்களோ.
வேலைத் தொடர்பா போன அந்த கண்றாவி டிரிப்புகள்.
இல்லை, இல்லை, இல்லை. ராபர்ட், பிளீஸ்.
உன்னுடன் புணர விரும்பும் போதெல்லாம் உனக்கு ஏன் ஒத்தைத் தலைவலி வருதுன்னு இப்போதான் புரியுது.
தெரியும். மன்னிச்சிடுங்க.
- நான் புணர விரும்பாததால இல்லை. - நான் உனக்குப் பத்தலைன்னுதான் தெளிவா தெரியுதே.
இல்ல, இல்ல. நீங்க நிறைவைத் தந்திருக்கீங்க. தந்திருக்கீங்க, டார்லிங்.
என் குடும்பத்தினர் சொன்னதை நான் கேட்டிருக்கணும். உன்னைப் பத்தி அவங்க எச்சரித்தாங்க.
கண்ணே, போதும் நிறுத்துங்க. நான் சொல்றதைக் கொஞ்சம் கேளுங்க.
நீ சொல்றதைக் கேட்கணுமா?
அதாவது, நீங்க எங்களை அங்கே விட்டுவிட்டுப் போறதை நான் விரும்பலை.
உங்களுக்கு அது நினைவிருக்கா?
நான் உங்களைப் போக வேண்டாம்னு சொன்னேன். என்னையும் நிக்கையும் விட்டுவிட்டு, அப்போ
வேலைக்குப் போக வேண்டாம்னு சொன்னேன்.
நினைவிருக்கா? நான் தனியா இருப்பதை விரும்பலை. நான் விரும்பியது…
எனக்கு ஆச்சரியமா இருக்கு. நீ சொல்வதைப் பார்த்தால், இது…
- இல்லை. நான் விரும்பியதெல்லாம்… - இப்படி நடந்தது என்னாலதான்னு நீ சொல்ற.
- இல்லை, இல்லை, இல்லை. - கண்டிப்பா, நீ எப்போதுமே அபலைப் பெண்தான்,
அப்படித்தானே?
வந்து, ஆம், நான் அபலைதான். நான்…
இல்லை, இல்லை, இல்லை. நிஜமாவே நீ செய்ததை எல்லாம் நியாயப்படுத்தலாம்னு நினைக்கிற, இல்ல?
உன்னால முடியும்… உன்னுடன் இருக்கிறவங்கள ஏமாத்திகிட்டே
நீ மட்டும், கண்றாவி, புனித கேத்தரீனா உன்னைக் காட்டிக்க முடியும்.
கடுமையாப் பேசாதீங்க.
நான்… நான் கடுமையா இருக்கேனா? கேத்தரீன்.
எனவே, அது தொடர்ந்து நடந்ததா?
- இல்லை. - அது யார்?
அவன்…
- அந்த கேடுகெட்டவன் யாருன்னு எனக்குத் தெரியணும். - பிளீஸ், டார்லிங்.
ஏதோ ஒரு இத்தாலிய சர்வரா?
- இல்லை. அதெல்லாம் இல்லை. - அது… விடுமுறையில் புணர்பவனா?
- ஒரு முறுக்கேறிய இளைஞனா. சீக்கிரம் புணர. - இல்லை.
இல்ல திட்டமிட்ட ஒரு டூர்ல வந்த ஒரு ஆங்கிலேய சுற்றுலா பயணியா.
- கொஞ்சம் வெயில், ரெண்டு பியர்கள்… - இல்லை.
…அப்புறம் யார் வேணும்னாலும் அவங்களுடன் புணரலாம்.
ஆனால் நிச்சயமா அவங்களுக்கெல்லாம், அவங்களுடன் குழந்தைங்க இருக்க மாட்டாங்க, இல்ல?
எனக்குத் தெரியும். ஆனால் அப்படியெல்லாம் இல்லை அது.
சரி, பின்ன எப்படி நடந்தது? ஏன்னா அவன் நிக்கை புகைப்படம் எடுத்திருக்கான்.
நம்ம மகன் அங்கே இருந்திருக்கான். நம்ம மகன்.
- தெரியும். மன்னிச்சிடுங்க. மன்னிச்சிடுங்க. - அவனுக்கு நீ எப்படி துரோகம் செய்ய முடியும்?
எனக்குத் துரோகம் செய்வது ஒரு பக்கம் இருக்கட்டும், ஆனால் அவனுக்கு இப்படி செய்யலாமா?
அவன் உங்கிட்ட பேசாதது, ஆச்சரியமே இல்லை.
அதுதான் அவன் உன்னைப் பார்க்கவும் விரும்பலை.
அவன் அதையெல்லாம் பார்த்ததாலா?
- இல்லை, இல்லை. இல்லை. - அவன் அதைப் பார்த்தானா?
அல்லது அதைக் கேட்டானா?
இல்லை, நிக் எதையும் கேட்கலை. சத்தியமா சொல்றேன்.
அவன் எதையும் பார்க்காமல், கேட்காமல் இருப்பதை நான் உறுதி செய்தேன்.
அதி அற்புதம். அட, இந்த நூற்றாண்டின் தாயார்தானே நீ.
அந்த விருதையும் உனக்குக் கிடைத்த மற்ற விருதுகளுக்குப் பக்கத்துல வைக்கலாமா?
நான் ஒரு மோசமான தாய்தான். எனக்கு அது தெரியும்.
ஆனால் அவன் எதையும் கேட்கலை. அவனுக்கு எதுவும் தெரியாது.
அவன் இந்தப் புத்தகத்தைப் படிச்சிருக்கான், இல்லையா, கேத்தரீன்?
ஆம், அவன் படிச்சிருக்கான்னு தெரியும். ஆனால் இதோடு அவன் அதை தொடர்புப்படுத்தலை.
- எனக்கு ரொம்ப ஆச்சரியமா இருக்கு. - எனவே…
அவன்தான் இதை எழுதியிருக்கானா?
என்ன சொன்ன? நீ சொன்னது கேட்கலை.
- அவன் எழுதியிருக்க முடியாது. - அப்போ யார் அதை எழுதினா?
எனக்கு அது தெரியாது.
- அவனுடைய அப்பான்னு நினைக்கிறேன். - அவனுடைய அப்பாவா?
ஆம். அவனுடைய அப்பாதான்னு நான் நினைக்கிறேன்.
அடக் கடவுளே. அவன் வெறும் சிறுவன், அப்படித்தானே?
அவனுக்கு எவ்வளவு வயசாகி இருந்தது?
அவன் இறந்துட்டான். அவன் இறந்துவிட்டான்.
அதனாலதான் நீ எங்கிட்ட சொல்லலை.
நீ தப்பிச்சுட்டதாக நினைச்ச.
இல்லை, நான் அதைப் பத்தி மறந்துவிடுவேன்னு நினைச்சேன்.
- அதைத்தான் நான் உங்களிடம் சொல்ல வந்தேன். - நீ தப்பிச்சுட்டதாக நினைச்ச.
என்னால முடியலை. பிளீஸ், கண்ணே. பிளீஸ்.
- நான் உங்ககிட்ட சொல்ல விரும்பினேன். - நீ அதை செய்துட்டு தப்பிச்சுட்டதாக நினைத்த.
பிளீஸ் போகாதீங்க. நான் உங்ககிட்ட எல்லாத்தையும் சொல்றேன்.
- பிளீஸ். - என்னைத் தொடாதே, கேத்தரீன்.
பிளீஸ், ராபர்ட். போகாதீங்க. பிளீஸ் இருங்க. என்னை விட்டுப் போகாதீங்க.
- எல்லாம் பரவாயில்லை. அந்தப் புத்தகத்தைப் படி. - கண்ணா. கண்ணா. பிளீஸ். பிளீஸ்.
என்னைத் தொடாதேன்னு சொன்னேன்!
சரி. என்னை மன்னிச்சிடுங்க.
ராபர்ட், பிளீஸ் என்னை விட்டுவிட்டுப் போகாதீங்க.
போகாதீங்க.
ராபர்ட்! ராபர்ட்! பிளீஸ் வேண்டாம்…
நீங்க நினைக்கிறது மாதிரியில்ல, கண்ணே!
ரெனீ நைட் எழுதிய நாவலை அடிப்படையாகக் கொண்டது
சாந்தி சாந்தி சாந்தி
தமிழாக்கம் அகிலா குமார்